યુકે, આફ્રિકા સહિતના દેશોમાં બહોળો અનુયાયી વર્ગ ધરાવતા નિવર્તમાન શંકરાચાર્ય અને હરિદ્વારના ભારતમાતામંદિરના સંસ્થાપક મહામંડલેશ્વર પરમ પૂજ્ય સ્વામી સત્યમિત્રાનંદગિરિજી મહારાજ મંગળવારે, 25 જૂન, અષ્ટમીના રોજ પ્રાતઃ 8.30 કલાકે બ્રહ્મલીન થયા છે. પૂ. સ્વામીજીને બુધવાર, 26 જૂને હરિદ્વારમાં ભારતમાતા મંદિરમાં તેમની રાઘવ કુટિર પાસે જ સમાધિસ્થ કરવામાં આવશે એમ સ્વામીજીના એક અંતેવાસીએ ગરવી ગુજરાતને જણાવ્યું હતું.